**Vilniaus, Klaipėdos ir Šiaulių „Akropoliai“ skelbia darbo laiko švenčių dienomis**

**Gruodžio 24-ąją, Kūčių dieną, ir gruodžio 31-ąją, Naujųjų metų išvakarėse, Vilniaus, Klaipėdos ir Šiaulių „Akropoliuose“ parduotuvės ir paslaugų vietos dirbs trumpiau. Gruodžio 25-ąją, pirmą Kalėdų dieną, visi trys „Akropoliai“ nedirbs, išskyrus čia veikiančius sporto klubus. Sausio 1-ąją Vilniaus ir Klaipėdos „Akropoliuose“ lankytojų lauks restoranai ir pramogų erdvės, o Šiaulių „Akropolyje“ – dalis pramogų erdvių.**

„Norime, kad šventės būtų kuo mažiau apie skubėjimą ir kuo daugiau apie geras emocijas. „Akropolių“ darbo laiką didžiausių švenčių metu planuojame taip, kad tiek lankytojai, tiek darbuotojai jaustųsi kuo geriau pasiruošę šventėms. Kviečiame tai padaryti „Akropoliuose“, kur rasite viską, ko gali prireikti šventiniam stalui, dovanoms ar tiesiog gražioms akimirkoms“, – sako Paulius Pocius, „Akropolis Group“ rinkodaros ir komunikacijos vadovas.

Šventinėmis dienomis nesikeis tik Vilniaus, Klaipėdos ir Šiaulių „Akropoliuose“ veikiančių sporto klubų „Lemon Gym“ ir „Gym+“ darbo laikas – jie veiks įprastu 24/7 režimu.

Šv. Kūčių dieną, gruodžio 24-ąją, dauguma „Akropoliuose“ veikiančių restoranų, parduotuvių, paslaugų teikimo vietų ir pramogų erdvių dirbs iki 17 val., tačiau yra keletas išimčių. „Maxima“ Vilniaus, Klaipėdos ir Šiaulių „Akropoliuose“ veiks iki 20 val., trumpiau nei įprastai veiks ir bankų skyriai. Vilniaus „Akropolyje“ kino teatras duris užvers 16 val., čia esantys „Ermitažas“ ir „Eurovaistinė“ dirbs iki 18 val. Klaipėdos „Akropolyje“ šią dieną neveiks boulingas, kino teatras lankytojų lauks iki 15 val., o „Eurovaistinė“ dirbs iki 18 val. Šiaulių „Akropolyje“ taip pat nedirbs boulingas, kino teatras lankytojų lauks iki 15 val., o „Eurovaistinė“ – iki 19 val.

Pirmąją Kalėdų dieną, gruodžio 25-ąją, Vilniaus, Klaipėdos ir Šiaulių „Akropoliai“ nedirbs, išskyrus prekybos ir pramogų centruose visą parą veikiančius sporto klubus.

Antrąją Kalėdų dieną, gruodžio 26-ąją, dauguma „Akropoliuose“ esančių parduotuvių ir paslaugų vietų dirbs įprastai. Vis tik yra keletas išimčių. Vilniaus ir Klaipėdos „Akropoliuose“ nedirbs bankų skyriai, o Šiaulių „Akropolyje“ – dalis jų. Prekybos ir pramogų centruose įsikūrusios „Maxima“ parduotuvės darbą pradės valanda vėliau – nuo 9 val. Tokiu pačiu laiku veiklą pradės ir Vilniaus „Akropolyje“ esantys „Ermitažas“ bei „Eurovaistinė“. Klaipėdos ir Šiaulių „Akropoliuose“ įsikūrusios „Eurovaistinės“ dirbs nuo 9 iki 20 val. Šiaulių prekybos ir pramogų centre tądien ilgiau veiks boulingas – iki 23 val., o ledo arena – iki 22 val. Ilgiau nei įprastai lankytojų lauks ir Vilniaus „Akropolyje“ esantis pramogų centras „O‘Learys“ iki 24 val.

Naujųjų metų išvakarėse, gruodžio 31-ąją, „Akropoliuose“ veikiantys restoranai, parduotuvės, pašto skyriai, taip pat „Eurovaistinės“ ir „Ermitažas“ Vilniuje darbą baigs 19 val., dalis bankų skyrių taip pat dirbs trumpiau. „Maxima“ parduotuvės visuose miestuose veiks iki 21 val. Ledo arenos Klaipėdoje ir Šiauliuose lankytojų lauks iki 19 val., Vilniuje – iki 19.30 val. Sostinės „Akropolio“ kino teatras dirbs iki 16 val., Klaipėdoje ir Šiauliuose kino seansai vyks iki 18 val. Vilniaus „Akropolyje“ įsikūrusios „X pramogos“ darbą baigs 18 val., o „O‘Learys“ – 20 val. Boulingas Šiaulių „Akropolyje“ taip pat veiks iki 20 val.

Sausio 1-ąją nedirbs „Akropoliuose“ esančios parduotuvės, pašto ir bankų skyriai, vaistinės, taip pat dalis pramogų vietų. Klaipėdos ir Šiaulių „Akropoliuose“ bus uždaryta ledo arena, o Vilniuje ji veiks nuo 12 iki 21 val. Šiauliuose neveiks ir restoranai, o Vilniaus ir Klaipėdos „Akropoliuose“ jie dirbs nuo 12 iki 22 val. Vilniuje kino teatras lankytojų lauks nuo 10 iki 22 val., o Klaipėdoje ir Šiauliuose – nuo 12 iki 22 val. Tuo pačiu laiku veiks ir boulingas Klaipėdoje bei Šiauliuose, taip pat pramogų centras „O‘Learys“ Vilniuje. Šią dieną Vilniaus „Akropolyje“ nedirbs „MaryMaris“, „X pramogos“ veiks nuo 12 iki 22 val. Klaipėdos „Akropolyje“ „Jumpland“ bus atviras nuo 12 iki 21 val.

***Apie „Akropolis Group“:***

*Baltijos šalyse pirmaujanti prekybos ir pramogų centrų vystymo ir valdymo bendrovė „Akropolis Group“ valdo prekybos centrų vystymo ir valdymo paslaugų įmones Lietuvoje ir Latvijoje. Lietuvoje „Akropolis Group“ valdo prekybos ir pramogų centrus „Akropolis“ Vilniuje, Klaipėdoje ir Šiauliuose, Latvijoje* – *„Akropole Riga“ ir „Akropole Alfa“ Rygoje.*

***Daugiau informacijos:***

*Aistė Jankūnaitė*

*+370 614 55468 /* [*aiste@ideaprima.lt*](mailto:aiste@ideaprima.lt)

*„Akropolis Group“ atstovė žiniasklaidai*

*IDEA PRIMA Projektų direktorė*